สวัสดีค่ะ เป็นแผลในปาก คล้ายตุ่มใสหลายตุ่มและจุดนูนแดง กินอาหารลำบาก ดื่มน้ำก็เจ็บ แปรงฟันแล้วเจ็บมากค่ะ เหงือกลองกดๆดูแล้วเจ็บ แปรงฟันที่เหงือกไม่ได้เลย ตอนกลางคืนเพดานปากบางจุดจะนูนแข็ง บางทีจะรู้สึกคันยุบยิบๆในปาก อาการเป็นมาได้ประมาณ 5 วันแล้วค่ะ พยายามดื่มน้ำเยอะๆประมาณ 2 ลิตรต่อวันแล้วก็ใช้น้ำยาบ้วนปากหลังทานข้าว คุณวิธีอะไรแนะนำสำหรับวิธีการดูแลให้หายมั้ยคะ
สวัสดีค่ะ อาการมีแผลในปากหลายตุ่ม และมีอาการเจ็บ อาจเกิดจาก1. แผลร้อนใน แต่โดยปกติมักมีเพียง 1-3 แผล และจะมีลักษณะเป็นแผลขนาดเล็กและตื้น มีสีเหลืองหรือขาว ไม่ได้เป็นตุ่มนูน แผลจะหายได้เองภายใน 1-2 สัปดาห์ บางรายอาจมีไข้ และต่อมน้ำเหลือโตร่วมด้วย2. การแพ้สารเคมีที่อยู่ในยาสีฟัน หรือน้ำยาบ้วนปาก3. การติดเชื้อไวรัส เช่น เฮอร์แปงไจนา (herpangina) ซึ่งจะทำให้เกิดแผลจำนวนมากในช่องปากได้ ร่วมกับมีไข้ เจ็บคอ เป็นต้น หรืออาจเกิดจากโรคมือ-เท้า-ปาก ซึ่งนอกจากมีแผลในปากแล้ว อาจมีผื่นที่มือและเท้าร่วมด้ว4. โรคภูมิแพ้ชนิดต่างๆ เช่น Bechet's disease, lichen planus, mucous membrane pemphigoid เป็นต้น แต่มักจะมีอาการอื่นๆ ร่วมด้วยอีกหลายอย่าง5. เป็นมะเร็ง แต่มักพบในคนอายุมาก และมักมีอาการเจ็บหรือปวดมากหากแแผลไม่หายไป แนะนำควรไปพบอายุรแพทย์หรือแพทย์หู-คอ-จมูกเพื่อตรวจว่าเกิดจากสาเหตุใดค่ะ ในเบื้องต้น หากแปรงฟันแล้วยิ่งเจ็บ ก็ควรงดการแปรงไปก่อน และให้ใช้วิธีการบ้วนปากด้วยน้ำเกลือบ่อยๆ แทน หรือหากจะแปรงฟัน ก็ควรใช้ยาสีฟันที่ไม่ทำให้แสบร้อนในปาก และควรงดการใช้น้ำยาบ้วนปากไปก่อน งดดื่มแอลกอฮอล์และสูบบุหรี่ด้วยหากสูบอยู่ ทานอาหารที่ไม่ร้อน เพราะความร้อนอาจยิ่งทำให้เจ็บปวด ไม่ทานอาหารรสเผ็ด เพราะจะยิ่งระคายเคืองในช่องปากได้ เป็นต้น